Document ID: 32001R0024

KOMISIJAS REGULA (EK) Nr. 24/2001
(2001. gada 5. janvāris),
ar ko groza Regulu (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu gaļas tirgus kopīgo organizāciju1 un jo īpaši tās 29. panta 2. punktu un 41. pantu,
tā kā:
(1) Lai iegūtu statistisko informāciju par dažādo tarifu kvotu izmantošanu, nepreferenciāliem ievedumiem un dažādo ievesto produktu izcelsmi, 6.b un 6.c pants Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē2, kurā jaunākie grozījumi izdarīti ar Regulu (EK) Nr. 1659/20003, paredz to, ka par visām importa licencēm drošības nauda jāiesniedz tad, ja drošības naudas summa ir lielāka par EUR 5, un to atsavina, ja importa licencē vai tās izrakstos nav norādīta izcelsmes valsts.
(2) 15. panta 3. punkts Komisijas 2000. gada 9. jūnija Regulā (EK) Nr. 1291/2000, ar ko nosaka kopīgus sīki izstrādātus noteikumus importa un eksporta licenču un iepriekš noteiktas kompensācijas sertifikātu sistēmas piemērošanai attiecībā uz lauksaimniecības produktiem4, kas aizstāj Komisijas 1988. gada 16. novembra Regulu (EEK) Nr. 3719/88, ar ko nosaka kopīgus sīki izstrādātus noteikumus importa un eksporta licenču un iepriekš noteiktas kompensācijas sertifikātu sistēmas piemērošanai attiecībā uz lauksaimniecības produktiem5, kurā jaunākie grozījumi izdarīti ar Regulu (EK) Nr. 1127/19996, maksimālo summu, par kuru drošības nauda licencei nav nepieciešama, palielina no EUR 5 līdz EUR 60. Šīs jaunās summas piemērošana liellopu un teļa gaļas nozarē izraisīs to, ka ievērojams skaits importa licenču netiks atgrieztas izdevējiestādei, tādēļ nebūs statistiskās informācijas par šīs nozares licencēm. Tādēļ no šī noteikuma būtu jāatkāpjas, piemērojot iepriekšējo slieksni EUR 5.
(3) 15. panta 4. punkts Regulā (EK) Nr. 1291/2000 patiesībā palielina no EUR 100 līdz EUR 500 maksimālo summu, par kuru dalībvalstīm saskaņā ar dažiem nosacījumiem ir izvēles tiesības pieprasīt drošības naudas iesniegšanu. Tā kā statistisku iemeslu dēļ Regulā (EK) Nr. 1445/95 ir atkāpes no iepriekšējā Regulas (EEK) Nr. 3719/88 noteikuma par šo jautājumu, un līdzīgi būtu jāatkāpjas no jaunā noteikuma, kā tas ir 5. pantā Komisijas 1985. gada 22. jūlija Regulā (EEK) Nr. 2220/85, ar ko nosaka kopīgus sīki izstrādātus noteikumus nodrošinājumu sistēmas piemērošanai attiecībā uz lauksaimniecības produktiem7, kurā jaunākie grozījumi izdarīti ar Regulu (EK) Nr. 1932/19998.
(4) Regulas (EK) Nr. 1291/2000 35. panta 2. punkta ceturtajā daļā maksimālā summa, līdz kādai dalībvalstij ir pilnībā jāatlaiž drošības nauda, kura par attiecīgo licenci vai sertifikātu būtu atsavināma, ir palielināta no 5 EUR līdz 60 EUR. Šis noteikums ietver risku, ka vairākas importa licences netiks atgrieztas, vai arī dažās no atgrieztajām licencēm nebūs norādīta izcelsmes valsts. Tas nozīmētu nepilnīgu statistiku liellopu un gaļas nozarē. Tādēļ no šī noteikuma būtu jāatkāpjas, piemērojot iepriekšējo maksimālo summu EUR 5.
(5) Šajā regulā paredzētie pasākumi ir saskaņā ar Liellopu un teļa gaļas nozares pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 1445/95 6.c pantu aizstāj ar šādu:
"6.c pants
1. Neatkarīgi no Komisijas Regulas (EK) Nr. 1291/2000* 15. panta 3. punkta kopējā summa, par kādu drošības nauda par importa licenci nav vajadzīga, ir EUR 5 vai mazāka.
2. Nepiemēro Regulas (EK) Nr. 1291/2000 15. panta 4. punktu un Regulas (EEK) Nr. 2220/85 5. pantu.
3. Neatkarīgi no Regulas (EK) Nr. 1291/200035. panta 2. punkta ceturtās daļas, ja attiecīgajai licencei vai sertifikātam kopējā drošības naudas summa, kas tiks atsavināta, ir EUR 5 vai mazāka, dalībvalsts atbrīvo visu drošības naudu."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 5. janvārī

Labels: 3
17
15